Lav et referat af nedenstående tekst:

Tekst:
To litauiske mænd, der natten til 17. august blev anholdt og sigtet for tyveri af GPS-udstyr på 400.000 er ved Retten i Aalborg blevet idømt fængsel og udvisning af Danmark. Det fortæller anklager Søren Riis Andersen fra Nordjyllands Politi. De to mænd blev standset ved Hobro af en politipatrulje omkring klokken 01.50 og ved en ransagning af bilen fandt betjentene frem til hele fire GPS-systemer og et tilsvarende antal skærme, der bliver brugt i traktorer. Sæt, der har en værdi på op mod 100.000 kroner stykket. De to mænd ønskede om natten ikke at fortælle politiet, hvordan de var kommet i besiddelse af systemerne, og de blev derfor anholdt og anbragt i detentionen. I Retten i Aalborg fortsatte den ene af de to tiltalte den tavse stil, mens den anden forklarede, at det var udstyr, de tilfældigt havde fundet på en rasteplads. - Men den forklaring blev tilsidesat af retten som idømte dem fængsel i syv og otte måneder og udvisning af Danmark i seks år, siger Søren Riis Andersen. De to mænd modtog dommen.

Referat:
Tyveri af GPS-udstyr for 400.000 kroner har fået to mænd idømt fængsel og udvisning af Danmark.